Zmluva č.

o vykonaní previerky dokumentácie systému environmentálneho manažérstva, o vykonaní auditu pre recertifikáciu zhody systému kvality s normou ISO 14001:2015 a o dohľadových auditoch pre udržanie certifikátu

uzavretá v zmysle ust. § 269 ods.2 Obchodného zákonníka č. 513/1991 Zb. v znení neskorších zmien a doplnkov medzi:

**Zmluvné strany**

**Objednávateľ:** **Východoslovenský ústav srdcových a cievnych chorôb, a.s.**

Ondavská 8

040 11 Košice

Štatutárny orgán: doc. MUDr. František Sabol, PhD., MPH, predseda predstavenstva

Ing. Marián Albert, MBA, podpredseda predstavenstva

prof. MUDr. Mária Frankovičová, PhD., člen predstavenstva

Zodpovedný za plnenie

zmluvy : PhDr. Andrea Vargovčáková, MPH, manažér kvality

IČO: 36 601 284

DIČ: 2022108704

IČ DPH: SK2022108704

Bankové spojenie: Slovenská sporiteľňa, a.s., č. účtu: 0445952274/0900

Spoločnosť je zapísaná v Obchodnom registri Okresného súdu Košice I, vložka č. 1360/V, oddiel: Sa

(ďalej len **„objednávateľ“**)

a

**Poskytovateľ: ...................................**

**sídlo: ...................................**

Štatutárny orgán: ...................................

...................................

IČO: ...................................

DIČ: ...................................

IČ DPH: ...................................

Bankové spojenie: ...................................

IBAN : ...................................

Tel. : ...................................

Fax : ...................................

Spoločnosť zapísaná v: **...................................**

(ďalej len **„poskytovateľ**“)

(objednávateľ a poskytovateľ ďalej spoločne označovaní ako **„zmluvné strany“**)

Túto zmluvu o poskytnutí služby uzatvára objednávateľ ako verejný obstarávateľ s poskytovateľom ako úspešným uchádzačom v zákazke s nízkou hodnotou v súlade so zákonom č. 343/2015 Z. z. o verejnom obstarávaní v znení neskorších predpisov (ďalej len „zákon o verejnom obstarávaní“).

**ČLÁNOK 1. PREDMET ZMLUVY**

1. Predmetom tejto zmluvy je zabezpečenie vykonania auditu dokumentácie systému environmentálneho manažérstva, vykonanie recertifikačného auditu v zmysle normy ISO 14001:2015 a dohľadových auditov pre udržanie certifikátu a to za podmienok špecifikovaných v nasledujúcich článkoch tejto zmluvy.

**ČLÁNOK 2. PRÁVA A POVINNOSTI POSKYTOVATEĽA**

1. Poskytovateľ v rámci plnenia zmluvy vykoná:
2. Audit súčasného stavu dokumentácie systému environmentálneho manažérstva a Príručky kvality vo vzťahu k požiadavkám podľa normy ISO 14001.
3. Audit súčasného organizačného poriadku a schémy vo vzťahu k požiadavkám podľa normy ISO 14001.
4. Audit organizácie Objednávateľa v zmysle porovnania aktuálneho stavu s požiadavkami podľa normy ISO 14001.
5. Vyhodnotenie činností a) – c) a odovzdanie písomnej správy Objednávateľovi o zistenej miere zhody jeho systému environmentálneho manažérstva s požiadavkami podľa normy ISO 14001 a o prípadných nevyhnutných nápravných opatreniach v tomto systéme na dosiahnutie akceptovateľnej zhody s týmito požiadavkami.
6. Vydanie certifikátu (v slovenskej a anglickej jazykovej verzii) o zhode systému environmentálneho manažérstva objednávateľa s požiadavkami podľa normy ISO 14001 a registrácii certifikátu v akreditačnom systéme Slovenskej republiky – SNAS a certifikačnej značky v prípade úspešného dokončenia auditu.
7. Vyhodnotenie auditov vykonaných v ročných intervaloch vyplývajúcich z dohľadov pre udržanie certifikátu a odovzdanie písomnej správy.
8. Poskytovateľ starostlivo vyberie členov audítorského tímu s ohľadom na ich spôsobilosť vzhľadom na obchodné činnosti Objednávateľa a najneskôr 14 dní pred prvým termínom uvedeným v článku 5. tejto zmluvy oznámi ich mená Objednávateľovi.
9. Poskytovateľ bude zachovávať prísnu dôvernosť o všetkých informáciách získaných v rámci plnenia zmluvy, či už sa jedná o informácie v písomnej alebo v ústnej podobe, bude ich používať len pre zmluvné účely a nebude ich odovzdávať žiadnej v tejto zmluve neuvedenej tretej strane bez predchádzajúceho písomného súhlasu Objednávateľa a/alebo neumožní ich sprístupnenie tretej strane.
10. Poskytovateľ bude akceptovať zodpovednosť za prípadne škody spôsobené Objednávateľovi jeho pracovníkmi.

**ČLÁNOK 3. PRÁVA A POVINNOSTI OBJEDNÁVATEĽA**

1. Objednávateľ umožní Poskytovateľovi prístup ku všetkým písomným alebo ústnym informáciám, ktoré sa týkajú jeho systému environmentálneho manažérstva podľa požiadaviek normy ISO 14001.
2. Objednávateľ zabezpečí kanceláriu za účelom vykonania previerky a technické vybavenie podľa dohody.
3. Objednávateľ menuje jedného svojho pracovníka ako svojho splnomocneného zástupcu voči pracovníkovi Poskytovateľa a umožní v obvyklých pracovných hodinách prístup do všetkých príslušných priestorov vo vnútri svojej organizácie v rozsahu potrebnom na vykonanie auditu systému environmentálneho manažérstva podľa normy ISO 14001.
4. Pred zahájením plnenia tejto zmluvy môže Objednávateľ písomne predložiť odôvodnené námietky voči pracovníkom Poskytovateľa ohľadom ich spôsobilosti alebo nezaujatosti, a to priamo riaditeľovi, resp. konateľovi Poskytovateľa do 3 dní po obdŕžaní písomnej správy o ich menovaní Poskytovateľom.
5. Objednávateľ sa môže písomne obrátiť so sťažnosťou na správanie pracovníkov Poskytovateľa v priebehu plnenia zmluvy na riaditeľa, resp. konateľa Poskytovateľa.
6. Objednávateľ môže používať certifikačnú značku v zhode s dokumentom „Používanie certifikačnej značky“ počas platnosti certifikátu.
7. Objednávateľ súhlasí so zverejnením údajov o spoločnosti o udelení certifikátu v časopise Kvalita a na internetovej stránke Poskytovateľa.
8. Objednávateľ súhlasí so zverejnením pozastavenia alebo zrušenia platnosti certifikátu na internetovej stránke Poskytovateľa.
9. Objednávateľ súhlasí, aby dokumentácia z vykonaných auditov bola sprístupnená zástupcom akreditačných orgánov k nahliadnutiu.
10. Objednávateľ umožní zástupcom akreditačných orgánov prítomnosť počas auditov a prístup ku všetkým písomným alebo ústnym informáciám, ktoré sa týkajú jeho systému riadenia kvality.

**ČLÁNOK 4. ZMLUVNE DOHODNUTÁ CENA**

1. Ceny dohodnuté za činnosti :
2. preštudovanie dokumentácie, vykonanie recertifikačného auditu, spracovanie dokumentácie, vypracovanie záverečnej správy, vydanie certifikátu v akreditačnom systéme Slovenskej republiky - SNAS v prípade úspešného dokončenia auditu : ..................,- EUR;
3. za 1.dohľadový audit (t. j. po prvom roku od platnosti certifikátu) : ......................,- EUR;
4. za 2.dohľadový audit (t. j. po druhom roku od platnosti certifikátu) : ......................,- EUR.
5. K cenám podľa bodu 1. bude účtovaná DPH v zákonom stanovenej sadzbe.

# ČLÁNOK 5. TERMÍNY POSKYTOVANÝCH ČINNOSTÍ

1. Preskúmanie dokumentácie riadenia kvality : najneskôr 1 mesiac pred ukončením platnosti certifikátu.
2. Recertifikačný audit u objednávateľa: najneskôr 1 mesiac pred ukončením platnosti certifikátu.
3. Analýza výsledkov previerky a ich prezentácia manažmentu Objednávateľa: najneskôr 1 mesiac pred ukončením platnosti certifikátu.
4. Dohľad nad certifikátom počas troch rokov od dátumu vydania certifikátu s vykonaním dvoch ročných previerok sa uskutoční vo vzájomne dohodnutých termínoch.

# ČLÁNOK 6. PLATOBNÉ PODMIENKY

1. Na základe zmluvne dohodnutej ceny, viď článok 4. tejto zmluvy, budú Poskytovateľom vystavované faktúry po vykonaní činností uvedených v článku 4. tejto zmluvy.
2. Splatnosť vystavených faktúr je do 14 dní od dátumu vystavenia faktúry.
3. Certifikát bude odovzdaný Objednávateľovi až po uhradení všetkých záväzkov voči Poskytovateľovi.

# ČLÁNOK 7. úrok z omeškania

1. Za omeškanie platby faktúry zaplatí Objednávateľ úrok z omeškania podľa Obchodného zákonníka § 369 ods. 1.
2. Ak nebude po 30 dňoch po splatnosti faktúry vykonané jej preplatenie zo strany Objednávateľa, má Poskytovateľ právo prerušiť ďalšiu nadväzujúcu činnosť až do termínu preplatenia príslušnej faktúry a zodpovedajúceho úroku z omeškania, resp. jednostranne odstúpiť od zmluvy.

# ČLÁNOK 8. ZÁVEREČNÉ USTANOVENIA

1. Vzťahy vyplývajúce z tejto zmluvy a právne vzťahy s ňou súvisiace sa riadia právnym poriadkom Slovenskej republiky a ustanoveniami Obchodného zákonníka.
2. Táto zmluva nadobúda platnosť dňom jej podpisu oboma zmluvnými stranami a účinnosť nadobudne deň nasledujúci po jej zverejnení na Centrálnom registri zmlúv.
3. Platnosť zmluvy končí dňom vykonania činností spojených s vykonaním druhého dohľadového auditu.
4. Návrhy písomných dodatkov sú oprávnené predkladať obidve zmluvné strany pri dodržaní písomnej formy.
5. Zmluva je vyhotovená v 4 rovnopisoch, každá zmluvná strana dostane dve jej vyhotovenia.

V Košiciach, dňa: ...................... V ..................., dňa: ......................

Za objednávateľa: Za poskytovateľa:

.............................................................. .........................................................

doc. MUDr. František Sabol, PhD., MPH

predseda predstavenstva

Východoslovenský ústav srdcových

a cievnych chorôb, a.s.

.........................................................

Ing. Marián Albert, MBA

podpredseda predstavenstva

Východoslovenský ústav srdcových

a cievnych chorôb, a.s.

.........................................................

prof. MUDr. Mária Frankovičová, PhD.

člen predstavenstva

Východoslovenský ústav srdcových

a cievnych chorôb, a.s.